ហុនដា

គឺជាក្រុមហ៊ុនសាធារណៈចម្រុះជាតិសាសន៍របស់ប្រទេសជប៉ុន ក្រុមហ៊ុនផលិតរថយន្ត ម៉ូតូ និងឧបករណ៍ថាមពល ដែលមានទីស្នាក់ការកណ្តាលនៅទីក្រុងមីណាតូ ទីក្រុងតូក្យូ ប្រទេសជប៉ុន។

ហុនដា គឺជាក្រុមហ៊ុនផលិតម៉ូតូធំជាងគេលើពិភពលោកចាប់តាំងពីឆ្នាំ១៩៥៩   ឈានដល់ការផលិតចំនួន៤០០លាននៅចុងឆ្នាំ២០១៩  ក៏ដូចជាក្រុមហ៊ុនផលិតម៉ាស៊ីនចំហេះខាងក្នុង ដ៏ធំបំផុតរបស់ពិភពលោកដែលវាស់វែងដោយបរិមាណដែលផលិតបានច្រើនជាង ម៉ាស៊ីនចំហេះខាងក្នុង ១៤លានគ្រឿងក្នុងមួយឆ្នាំ។  ហុនដា បានក្លាយជាក្រុមហ៊ុនផលិតរថយន្តជប៉ុនធំជាងគេទីពីរក្នុងឆ្នាំ២០០១។   ក្នុងឆ្នាំំំំ២០១៥ ហុនដាគឺជាក្រុមហ៊ុនផលិតរថយន្តធំជាងគេទីប្រាំបីនៅលើពិភពលោក។ 

ហុនដា គឺជាក្រុមហ៊ុនផលិតរថយន្តជប៉ុនដំបូងគេដែលបញ្ចេញម៉ាកយីហោប្រណីតអាកូរ៉ា ក្នុងឆ្នាំំំំ១៩៨៦ ។ ក្រៅ​ពី​អាជីវកម្ម​រថយន្ត និង​ម៉ូតូ​ស្នូល​របស់​ពួក​គេ ក្រុមហ៊ុនហុនដា ក៏ផលិត​ឧបករណ៍​សួន​ច្បារ ម៉ាស៊ីន​ក្នុង​សមុទ្រ យាន​ទឹក​ផ្ទាល់​ខ្លួន ម៉ាស៊ីន​ភ្លើង និង​ផលិតផល​ផ្សេង​ទៀត។ ចាប់តាំងពីឆ្នាំ១៩៨៦ ក្រុមហ៊ុនហុនដា បានចូលរួមជាមួយនឹងការស្រាវជ្រាវសិប្បនិម្មិត/មនុស្សយន្ត ហើយបានចេញផ្សាយមនុស្សយន្តអាស៊ីម៉ូ(ASIMO) របស់ពួកគេក្នុងឆ្នាំំ២០០០ ។ ពួកគេក៏បានចូលទៅក្នុងលំហអាកាសជាមួយនឹងការបង្កើត GE Honda Aero Engines ក្នុងឆ្នាំំ២០០៤ និង Honda HA-420 HondaJet ដែលបានចាប់ផ្តើមផលិតក្នុងឆ្នាំ២០១២។ ក្រុមហ៊ុនហុនដា មានក្រុមហ៊ុនបណ្តាក់ទុនរួមគ្នាចំនួនពីរនៅក្នុងប្រទេសចិនគឺ ដុងហ្វែងហុនដា និង ក្វាងពីហុនដា។

ក្នុងឆ្នាំ២០១៣ ក្រុមហ៊ុនហុនដា បានវិនិយោគប្រហែល ៥.៧% (៦.៨ ពាន់លានដុល្លារ) នៃប្រាក់ចំណូលរបស់ខ្លួនទៅក្នុងការស្រាវជ្រាវ និងការអភិវឌ្ឍន៍។  គួរបញ្ជាក់ផងដែរថា នៅក្នុងឆ្នាំ២០១៣ ក្រុមហ៊ុនហុនដា បានក្លាយជាក្រុមហ៊ុនផលិតរថយន្តជប៉ុនដំបូងគេដែលជាអ្នកនាំចេញសុទ្ធពីសហរដ្ឋអាមេរិក ដោយបាននាំចេញរថយន្តហុនដា និង អាកូរ៉ា ចំនួន ១០៨,៧០៥ គ្រឿង ខណៈការនាំចូលត្រឹមតែ ៨៨,៣៥៧ គ្រឿងប៉ុណ្ណោះ។

ឯកសារយោង 

Articles containing Japanese-language text